Tärkeä oikeudellinen huomautus

|

52008PC0028

Ehdotus neuvoston päätös yhteisön kannan vahvistamisesta TIR-tullitarkastusvihkoon merkittyjen tavarain kansainvälistä kuljetusta koskevan tulliyleissopimuksen (vuoden 1975 TIR-yleissopimuksen) muuttamista koskevaan ehdotukseen  /* KOM/2008/0028 lopull. - ACC 2008/0010 */

	[pic] | EUROOPAN YHTEISÖJEN KOMISSIO |Bryssel 29.1.2008KOM(2008) 28 lopullinen2008/0010 (ACC)EhdotusNEUVOSTON PÄÄTÖSyhteisön kannan vahvistamisesta TIR-tullitarkastusvihkoon merkittyjen tavarain kansainvälistä kuljetusta koskevan tulliyleissopimuksen (vuoden 1975 TIR-yleissopimuksen) muuttamista koskevaan ehdotukseen(komission esittämä)PERUSTELUTEHDOTUKSEN TAUSTA |110 | Ehdotuksen perustelut ja tavoitteet TIR-tullitarkastusvihkoon merkittyjen tavarain kansainvälisestä kuljetuksesta 14 päivänä marraskuuta 1975 tehty tulliyleissopimus (TIR-yleissopimus) hyväksyttiin Euroopan talousyhteisön puolesta neuvoston asetuksella (ETY) N:o 2112/78. Yleissopimus tuli yhteisössä voimaan 20. kesäkuuta 1983. Tämän päätösehdotuksen tarkoituksena on lisätä uusi selittävä huomautus TIR-yleissopimuksen 3 artiklaan. Tämä muutos koskee henkilöautojen kuljettamista niiden omilla pyörillä TIR-menettelyn mukaisesti. TIR-johtokunnalle ja TIR-sihteeristölle ilmoitettiin 3 artiklan a kohdan iii alakohdan määräysten eri tulkinnoista, joita on selvennettävä nyt ehdotettavalla selittävällä huomautuksella. |120 | Yleinen tausta TIR-yleissopimuksella, jota hallinnoi Genevessä toimiva Yhdistyneiden Kansakuntien Euroopan talouskomissio (UNECE), otettiin käyttöön passitusmenettely tavaroiden kansainvälisiä maantiekuljetuksia varten. Yleissopimus antaa mahdollisuuden kuljettaa tavaroita ilman tullien ja verojen maksamista kansainvälisten rajojen yli mahdollisimman vähäisin tulliviranomaisten toimenpitein. TIR-järjestelmällä vähennetään kansainvälisen tavarakuljetuksen tavanomaisia esteitä ja edistetään siten kansainvälisen kaupan kehitystä. Koska järjestelmällä vähennetään passitukseen liittyviä viiveitä, sen avulla voidaan saavuttaa merkittäviä säästöjä kuljetuskustannuksissa. Järjestelmän tärkeimpänä etuna on se, että vaaditut vakuudet on suhteellisen helppo saada TIR-yleissopimuksen kansainvälisen vakuusjärjestelmän ansiosta. Viime kuukausina TIR-johtokunnan tietoon tuli erilaisia kansallisen tason tulkintoja 3 artiklan a kohdan iii alakohdan säännöksistä, jotka liittyvät ajoneuvoihin, ”jotka ovat viennin kohteena ja joita siitä syystä pidetään tavarana, joka kuljetetaan omilla pyörillään”. Jotkut sopimuspuolet näyttäisivät hyväksyneen, että omilla pyörillään kuljetetut henkilöautot sisältyvät edellä esitettyyn kuvaukseen, kun taas toisissa kansallinen lainsäädäntö yksiselitteisesti kieltää TIR-tullitarkastusvihkon käytön henkilöautojen kuljettamisessa, ellei niitä ole kuormattu toisiin ajoneuvoihin. Nämä erot ovat johtaneet tilanteisiin, joissa TIR-tullitarkastusvihkoja on laadittu henkilöautojen kuljettamiseen yhdessä sopimuspuolena olevassa valtiossa mutta joissa toisen sopimuspuolen tullitoimipaikka ei ole hyväksynyt niitä. Asiasta keskusteltuaan TIR-johtokunta tuli siihen tulokseen, että asia on selvitettävä oikeudelliselta kannalta, ja ehdotti uutta selittävää huomautusta. Ehdotuksesta keskusteltiin liikenteeseen vaikuttavia tullikysymyksiä käsittelevässä työryhmässä ja hallinnollisessa komiteassa, eikä se kohdannut vastalauseita. |139 | Voimassa olevat aiemmat säännökset Ehdotuksessa käsitellyllä alalla ei ole voimassa olevia säännöksiä. |140 | Johdonmukaisuus suhteessa unionin muuhun politiikkaan ja muihin tavoitteisiin Ehdotettu päätös on johdonmukainen yleisen kauppa- ja liikennepolitiikan kanssa. Maantiekuljetuksia helpottavan TIR-järjestelmän ansiosta tavaroita voidaan kuljettaa 67 sopimuspuolen alueiden kautta mahdollisimman vähäisin tulliviranomaisten toimenpitein, ja vaaditut vakuudet on suhteellisen helppo saada kansainvälisen vakuusjärjestelmän ansiosta. TIR-yleissopimuksella käyttöön otetut yksinkertaistetut menettelyt ovat tarkistetun Lissabonin strategian mukaisia. |KUULEMISET JA VAIKUTUSTEN ARVIOINTI |Intressitahojen kuuleminen |211 | Kuulemismenettely, tärkeimmät kohderyhmät ja yleiskuvaus vastaajista Ehdotuksesta on kuultu Kansainvälistä maantiekuljetusliittoa (IRU), kaikkia takaajayhdistyksiä, johtokunnan jäseniä ja TIR-yleissopimuksen sopimuspuolten tulliviranomaisia. Kuulemisia käytiin myös tullikoodeksikomitean kokouksissa sekä kuljetuksia koskevia tulliasioita käsittelevän työryhmän ja TIR-yleissopimuksen hallintokomitean istunnoissa. |212 | Tiivistelmä vastauksista ja siitä, miten ne on otettu huomioon Myönteinen lausunto. |Asiantuntijatiedon käyttö |229 | Ulkopuolisia asiantuntijoita ei ole tarvittu. |230 | Vaikutusten arviointi TIR-tullitarkastusvihkojen käyttö viennin kohteena oleviin, omilla pyörillään kuljetettaviin henkilöautoihin on selkeästi määriteltävä ja selitettävä TIR-yleissopimuksessa. Yleissopimuksen 3 artiklan a kohdan iii alakohdan asianmukainen tulkinta voidaan varmistaa kussakin yleissopimuksen sopimuspuolena olevassa valtiossa vain ottamalla käyttöön kyseinen muutos. Näin poistetaan mahdolliset ongelmat, joihin liikenteenharjoittajat voivat törmätä viennin kohteena olevien, omilla pyörillään kuljetettavien henkilöautojen tullitarkastuksissa. |EHDOTUKSEEN LIITTYVÄT OIKEUDELLISET NÄKÖKOHDAT |305 | Ehdotetun toimen lyhyt kuvaus Tällä muutoksella ehdotetaan lisättäväksi uusi selittävä huomautus TIR-yleissopimuksen 3 artiklaan. |310 | Oikeusperusta Euroopan yhteisön perustamissopimuksen 133 artikla ja 300 artiklan 2 kohta. |329 | Toissijaisuusperiaate Ehdotus kuuluu yhteisön yksinomaiseen toimivaltaan. Sen vuoksi siihen ei sovelleta toissijaisuusperiaatetta. |Suhteellisuusperiaate Ehdotus on suhteellisuusperiaatteen mukainen seuraavista syistä: |331 | Ehdotus on suhteellisuusperiaatteen mukainen. Sen tavoitteena on muuttaa kansainvälistä sopimusta, mikä on sinänsä suhteellisuusperiaatteen mukaista. |332 | Ehdotus koskee uutta selittävää huomautusta. Tämän muutoksen tarkoituksena on antaa selkeä tulkinta TIR-yleissopimuksen 3 artiklan a kohdan iii alakohdan käytöstä. |Sääntelytavan valinta |341 | Ehdotettu sääntelytapa: päätös. |342 | Muut vaihtoehdot eivät soveltuisi seuraavasta syystä: Kansainväliset sopimukset ja niitä koskevat muutokset sisällytetään yleensä yhteisön lainsäädäntöön päätöksellä. |TALOUSARVIOVAIKUTUKSET |409 | Ehdotuksella ei ole vaikutusta yhteisön talousarvioon. |1.  2008/0010 (ACC)EhdotusNEUVOSTON PÄÄTÖSyhteisön kannan vahvistamisesta TIR-tullitarkastusvihkoon merkittyjen tavarain kansainvälistä kuljetusta koskevan tulliyleissopimuksen (vuoden 1975 TIR-yleissopimuksen) muuttamista koskevaan ehdotukseenEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan kanssa,sekä katsoo seuraavaa:2.  TIR-tullitarkastusvihkoihin merkittyjen tavarain kansainvälisestä kuljetuksesta 14 päivänä marraskuuta 1975 tehty tulliyleissopimus (TIR-yleissopimus) hyväksyttiin yhteisön puolesta 25 päivänä heinäkuuta 1978 annetulla neuvoston asetuksella (ETY) N:o 2112/78[1], ja se tuli yhteisössä voimaan 20 päivänä kesäkuuta 1983[2].3.  TIR-johtokunta on saanut tietoonsa vakavia ongelmia TIR-tullitarkastusvihkojen käytössä sellaisten henkilöautojen osalta, jotka ovat ”viennin kohteena ja joita siitä syystä pidetään tavarana, joka kuljetetaan omilla pyörillään”. Päätettiin, että yleissopimuksen 3 artiklan a kohdan iii alakohtaan ehdotetaan lisättäväksi selittävä huomautus, jolla rajoitetaan mahdollisuutta TIR-tullitarkastusvihkoilla suoritettavaan henkilöautojen kuljettamiseen omilla pyörillään, koska TIR-menettelyn laajentaminen tällaisiin tavaroihin voisi johtaa useisiin haitallisiin seurauksiin ja lisätä petosten riskiä.4.  TIR-yleissopimuksen hallinnollinen komitea päätti syyskuussa 2007, että TIR-yleissopimuksen 3 artiklan a kohdan iii alakohdan asianmukaiseksi soveltamiseksi kyseiseen artiklaan olisi lisättävä uusi selittävä huomautus. Tämän uuden selittävän huomautuksen tarkoituksena on poistaa kansalliselta tasolta 3 artiklan määräysten erilaiset tulkinnat, jotka liittyvät viennin kohteena oleviin ajoneuvoihin, jotka kuljetetaan omilla pyörillään.5.  Olisi vahvistettava yhteisön kanta muutosehdotukseen,ON TEHNYT TÄMÄN PÄÄTÖKSEN:1 artiklaYhteisön kanta hallintokomiteassa tukee liitteenä olevaa muutosluonnosta.2 artiklaTämä päätös on osoitettu kaikille jäsenvaltioille.Tehty Brysselissä […] päivänä […]kuuta […].Neuvoston puolestaPuheenjohtajaLIITELisätään uusi selittävä huomautus seuraavasti:”0.3 (a) (iii) Edellä 3 artiklan a kohdan iii alakohdan määräykset eivät koske henkilöautoja (HS-nimike 8703), joita kuljetetaan omilla pyörillään. Henkilöautoja voidaan kuitenkin kuljettaa TIR-menettelyn mukaisesti, jos ne on kuormattu 3 artiklan a kohdan i ja ii alakohdassa tarkoitettuihin toisiin ajoneuvoihin.”[1] EYVL L 252, 14.9.1978.[2] EYVL L 31, 2.2.1983, s. 13.


Avis juridique important

|

51999PC0560

Komission lausunto EY:n perustamissopimuksen 251 artiklan 2 kohdan c) alakohdan nojalla Euroopan parlamentin esittämistä muutoksista, jotka koskevat neuvoston yhteistä kantaa ehdotuksesta: Euroopan parlamentin ja neuvoston päätökseksi monivuotisesta ohjelmasta uusiutuvien energialähteiden käytön edistämiseksi yhteisössä (Altener) (1998-2002), komission ehdotusta muuttava EY:n perustamissopimuksen 250 artiklan 2 kohdan nojalla Korjaus  /* KOM/99/0560 lopull. */

Virallinen lehti nro C 056 E , 29/02/2000 s. 0024 - 0028

KOMISSION LAUSUNTO EY:n perustamissopimuksen 251 (2) (c) artiklan nojalla Euroopan parlamentin esittämistä muutoksista, jotka koskevat neuvoston yhteistä kantaa ehdotuksesta: EUROOPAN PARLAMENTIN JA NEUVOSTON PÄÄTÖKSEKSI monivuotisesta ohjelmasta uusiutuvien energialähteiden käytön edistämiseksi yhteisössä (ALTENER) (1998-2002) KOMISSION EHDOTUSTA MUUTTAVA EY:n perustamissopimuksen 250 (2) artiklan nojalla PERUSTELUTEY:n perustamissopimuksen 251 artiklan 2 c kohdassa säädetään, että komissio antaa lausunnon Euroopan parlamentin toisessa käsittelyssä esittämistä muutoksista. Alla komissio antaa lausuntonsa parlamentin ehdottamista kahdeksasta muutosehdotuksesta. EY:n perustamissopimuksen 250 artiklan 2 kohdan mukaisesti ohessa on muutettu ehdotus, joka sisältää kokonaan tai osittain seitsemän komission hyväksymää parlamentin ehdottamaa muutosta.Taustaa>TAULUKON PAIKKA>Viimeksi mainitussa asiakirjassa (SEC(1999)1096) komissio totesi, että yhteinen kanta oli yhtäpitävä ja tuki komission muuttamaa ehdotusta (COM(1999)212) ja siksi komissio tuki yhteistä kantaa.Komission ehdotuksen tarkoitusKomission ehdotuksen tarkoitus on sisällyttää ALTENER II ohjelma (joka päättyy 31.12.1999) liitteeksi kuusi energia-alan monivuotiseen puiteohjelmaan, jonka neuvosto on hyväksynyt (neuvoston päätös 1999/21/EY) ja jatkaa sen kestoa kolmella vuodella vuoteen 2002. ALTENER on osa yhteisön uudistuvien luonnonvarojen strategiaa ja toimintasuunnitelmaa uudistuvien luonnonvarojen osuuden kaksinkertaistamiseksi 12 %:iin vuoteen 2010 mennessä sekä energiariippuvuuden ja CO2 päästöjen vähentämiseksi. ALTENER perustuu nyt perustamissopimuksen 175(1) artiklaan.Komission lausunto parlamentin muutoksiinKomission hyväksyy kokonaan, osittain tai periaatteessa seitsemän parlamentin ehdottamasta kahdeksasta muutoksesta. Ne on sisällytetty uuteen muutettuun ehdotukseen niin että neuvosto voi tutkia ne uudelleen.Komission hyväksymät muutoksetMuutos 1 hyväksytään osittain. Johdanto-osan viimeistä jaksoa ei hyväksytä koska viittausta uusiutuvien energialähteiden peruskirjaan (Eurenew) pidetään liian aikaisena. Loppu osa muutoksesta on sisällytetty muutettuun ehdotukseen kahdessa osassa: uutena johdanto-osana (10) ja olemassa olevaan johdanto-osaan (nyt 12). Muutokset 2 ja 8 hyväksytään periaatteessa neuvoston päätöksellään (1999/468/EY) alulle panemien uusien komiteologiaa koskevien menettelytapojen valossa mutta ne on muotoiltu uudelleen kuten oheisessa muutetussa ehdotuksessa osoitetaan.Muutos 3 hyväksytään kokonaisuudessaan koska se viittaa yhteisön uusiutuvia luonnonvaroja koskevaan strategiaan ja toimintasuunnitelmaan sekä niihin liittyvään Take-off kampanjaan.Muutos 4 on hyväksytty periaatteessa mutta se on sisällytetty ensimmäiseen (1a) ALTENER ohjelman kahdesta tavoitteesta 1 artiklassa. Uudet markkinainstrumentit ja -mekanismit on lisätty uusiutuvien energiavarojen yhteisöstrategian ja toimintasuunnitelman toimeenpanon välttämättömiksi ehdoiksi artiklaan 1 (1a).Muutoksen 5 komission hyväksyy kokonaisuudessaan, koska parlamentin muutos heijastaa komission budjettia kokevaa alkuperäistä ehdotusta eli 81.1 miljoonaa Euroa. Muutos 6 hyväksytään osittain ja periaatteessa. Viittausta Euroopan uusiutuvien energiavarojen vientineuvostoon ei ole hyväksytty mutta teknologian ja yhteisön yhteistyöohjelmien viennin merkitys on hyväksytty ja liitetty ohessa olevaan muutetun ehdotuksen johdanto-osaan (26).Muutokset joita komission ei ole hyväksynytMuutosta 10 komissio ei ole hyväksynyt, koska se viittaa Välimeren alueen assosioituneiden maiden liittämiseen ALTENER ohjelmaan. ALTENER ohjelma on itse asiassa avoin niiden ei-EU maiden osallistumiselle, jotka on mainittu yhteisen kannan 7 artiklassa voimassa olevien asiaankuuluvien säännösten mukaisesti. Ehdotus:EUROOPAN PARLAMENTIN JA NEUVOSTON PÄÄTÖSmonivuotisesta ohjelmasta uusiutuvien energialähteiden käytön edistämiseksi yhteisössä (ALTENER) (1998-2002)KOMISSION EHDOTUSTA MUUTTAVA EY:n perustamissopimuksen 250 (2) artiklan nojallaEUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon Euroopan yhteisön perustamissopimuksen ja erityisesti sen 175 artiklan 1 kohdan,ottavat huomioon komission ehdotuksen,ottavat huomioon talous- ja sosiaalikomitean lausunnon [1],[1]  EYVL C 214, 10.7.1998, s. 44.ottavat huomioon alueiden komitean lausunnon [2], ja[2]  EYVL C 315, 13.10.1998, s. 1.noudattavat Euroopan yhteisön perustamissopimuksen 251 artiklassa määrättyä menettelyä [3],[3]  Euroopan parlamentin lausunto annettu 11. maaliskuuta 1999 (EYVL C 175, 21.6.1999, s. 262), neuvoston yhteinen kanta annettu 28. kesäkuuta 1999 (EYVL C 243, 27.8.1999, s. 47) ja Euroopan parlamentin päätös (ei vielä julkaistu virallisessa lehdessä).sekä katsovat, ettäPerustamissopimuksen 174 artiklan mukaisesti yhteisön toimien yhtenä tavoitteena on varmistaa luonnonvarojen harkittu ja järkevä käyttö.Perustamissopimuksen 152 artiklan mukaisesti terveyden suojelua koskevat vaatimukset kuuluvat osana yhteisön muuhun politiikkaan; tällä päätöksellä vahvistettu Altener-ohjelma edistää osaltaan terveyden suojelua.Neuvosto asetti 29 päivänä lokakuuta 1990 pitämässään istunnossa tavoitteeksi hiilidioksidin kokonaispäästöjen vakauttamisen vuoden 1990 tasolle vuoteen 2000 mennessä koko yhteisössä.Ilmastonmuutosta koskevassa Yhdistyneiden Kansakuntien puitesopimuksen Kioton pöytäkirjassa Euroopan yhteisö ja sen jäsenvaltiot sitoutuvat vähentämään edelleen kasvihuonepäästöjä, mukaan lukien yhteisön sitoumus vähentää kasvihuonepäästöjä kahdeksalla prosentilla vuosina 2008-2012 vuoden 1990 tasoon verrattuna.Neuvoston päätöksellä 93/389/ETY [4] otettiin käyttöön yhteisön hiilidioksidipäästöjen ja muiden kasvihuonepäästöjen valvontajärjestelmä.[4]  EYVL L 167, 9.7.1993, s. 31.Yhteisön energiankulutuksesta aiheutuvien hiilidioksidipäästöjen on arvioitu kasvavan noin kolme prosenttia vuosina 1995-2000, jos talouskasvu jatkuu tavanomaisena; edellä mainitun Kioton sitoumuksen perusteella on olennaisen tärkeää toteuttaa lisätoimenpiteitä; toimenpiteisiin, jotka todella edistävät edellä mainitun tavoitteen saavuttamista, sisältyy uusiutuvien energialähteiden huomattavasti laajamittaisempi käyttö sekä energiatehokkuus.Neuvosto totesi 25 ja 26 päivänä kesäkuuta 1996 pitämässään istunnossa, että hallitustenvälisen ilmastonmuutospaneelin (IPCC) toisessa arviointikertomuksessa, joka liittyy Berliinin mandaattia koskevan pöytäkirjan aikaansaamiseksi käytäviin neuvotteluihin, pidettiin selvänä sitä, että ihmisen toiminta vaikuttaa maailmanlaajuiseen ilmastonmuutokseen, ja korostettiin pikaisten ja mahdollisimman laajojen toimien tarpeellisuutta, ja totesi myös, että käytettävissä on merkittäviä mahdollisuuksia ennalta ehkäiseviin toimiin ja kehotti komissiota yksilöimään yhteisön tasolla toteutettavat toimenpiteet.Komissio esitti 11 päivänä tammikuuta 1995 antamassaan vihreässä kirjassa ja 13 päivänä joulukuuta 1995 antamassaan valkoisessa kirjassa Euroopan parlamentille ja neuvostolle näkemyksensä yhteisön tulevasta energiapolitiikasta sekä uusiutuvien energialähteiden asemasta.Euroopan parlamentti kehotti 4 päivänä heinäkuuta 1996 uusiutuvia energialähteitä koskevasta yhteisön toimintasuunnitelmasta antamassaan päätöslauselmassa [5] komissiota toteuttamaan yhteisön toimintasuunnitelman uusiutuvien energialähteiden käytön edistämiseksi.[5]  EYVL C 211, 22.7.1996, s. 27.Komission valkoisesta kirjasta 'Euroopan unionin energiapolitiikka' 14 päivänä marraskuuta 1996 [6] antamassaan päätöslauselmassa Euroopan parlamentti kehotti komissiota perustamaan taloudellisen tukiohjelman edistämään uusiutuvia energialähteitä.[6]  EYVL C 362, 2.12.1996, s.279.Komissio käynnisti 20 päivänä marraskuuta 1996 antamallaan vihreällä kirjalla ja 26 päivänä marraskuuta 1997 antamallaan valkoisella kirjalla "Tulevaisuuden energia: uusiutuvat energialähteet" uusiutuvia energialähteitä koskevan yhteisön strategian ja toimintasuunnitelman kehittämisen ja toteuttamisen, jotka on esitetty yhdessä "käynnistyskampanjan" kanssa komission valkoisessa kirjassa.Euroopan parlamentti kehotti komissiota vihreästä kirjasta "Tulevaisuuden energia: uusiutuvat energialähteet" 15 päivänä toukokuuta 1997 antamassaan päätöslauselmassa [7] hyväksymään mahdollisimman pikaisesti tehostetun Altener II -ohjelman; edellä mainitussa antamassaan päätöslauselmassa uusiutuvia energialähteitä koskevasta vihreästä kirjasta Euroopan parlamentti pyysi tarkastelemaan uusiutuvia energialähteitä ja energiatehokkuutta koskevan politiikan ja näitä koskevien aloitteiden sovittamista yhteen mahdollisen yhteisvaikutuksen kehittämiseksi ja päällekkäisen toiminnan välttämiseksi siinä määrin kuin se on mahdollista; komission tiedonannosta "Tulevaisuuden energia: uusiutuvat energialähteet - yhteisön strategiaa ja toimintasuunnitelmaa koskeva valkoinen kirja" 18 päivänä kesäkuuta 1998 antamassaan päätöslauselmassa [8] Euroopan parlamentti vaati Altener-ohjelman rahoittamisen huomattavaa lisäämistä energian puiteohjelmassa.[7]  EYVL C 167, 2.6.1997, s. 160.[8]  EYVL C 210, 6.7.1998, s. 215.Sähkön sisämarkkinoita koskevista yhteisistä säännöistä 19 päivänä joulukuuta 1996 annetun Euroopan parlamentin ja neuvoston direktiivin 96/92/EY [9] 8 artiklassa jäsenvaltioille annetaan mahdollisuus edistää uusiutuvista energialähteistä tuotetun sähkön markkinoille pääsyä antamalla sille etusija.[9]  EYVL L 27, 30.1.1997, s. 20.Perustamissopimuksen 158 artiklan mukaisesti yhteisö kehittää ja harjoittaa toimintaansa taloudellisen ja sosiaalisen yhteenkuuluvuuden lujittamiseksi ja pyrkii erityisesti vähentämään eri alueiden välisiä kehityseroja sekä muita heikommassa asemassa olevien alueiden jälkeenjääneisyyttä; muun muassa energia-ala kuuluu tähän toimintaan.Neuvosto hyväksyi päätöksellä 93/500/ETY [10] ja päätöksellä 98/352/EY [11] uusiutuvien energialähteiden käytön edistämistä yhteisössä koskevan Altener-nimisen yhteisön ohjelman, jolla pyritään vähentämään hiilidioksidipäästöjä kasvattamalla uusiutuvien energialähteiden markkinaosuutta sekä niiden osuutta yhteisön raakaenergian kokonaistuotannosta.[10]  EYVL L 235, 18.9.1993, s. 41.[11]  EYVL L 159, 3.6.1998, s. 53.Yhteisö on todennut, että Altener-ohjelma on tärkeä osa yhteisön strategiaa, jolla pyritään hiilidioksidipäästöjen vähentämiseen.Neuvoston päätöksellä 1999/21/EY, Euratom hyväksytyn energia-alan toimien monivuotisen puiteohjelman (1998-2002) [12] osana olisi tämän vuoksi hyväksyttävä erityisohjelma uusiutuvien energialähteiden käytön edistämiseksi; erityisohjelmalla korvattaisiin vastaava nyt voimassa oleva väline.[12]  EYVL L 7, 13. 1.1999, s. 16.Tutkimusta, teknologista kehittämistä ja esittelyä koskevasta erityisohjelmasta "Energia, ympäristö ja kestävä kehitys (1998-2002)" [13] 25 päivänä tammikuuta 1999 tehdyssä neuvoston päätöksessä, jolla pannaan täytäntöön Euroopan yhteisön tutkimusta, teknologista kehittämistä ja esittelyä tarkoittavia toimia koskevasta viidennestä puiteohjelmasta(1998-2002) 22 päivänä joulukuuta 1998 tehty Euroopan parlamentin ja neuvoston päätös N:o 182/99/EY [14], kiinnitetään erityistä huomiota tehokkaisiin ja uusiutuviin energiateknologioihin; Altener- ohjelma on kyseistä ohjelmaa täydentävä väline.[13]  EYVL L 64, 12.3.1999, s. 58.[14]  EYVL L 26, 1.2.1999, s. 1.Altener II -ohjelmalla ei muuteta uusiutuvien energiamuotojen edistämiseen liittyviä kansallisia hankkeita tai järjestelmiä; sen tavoitteena on tuoda lisäksi yhteisön näkökulma, joka muodostaa lisäarvon.Uusiutuvat energialähteet ovat Euroopan unionille tärkeä energialähde, johon liittyy huomattavia kaupallisia mahdollisuuksia, ja niiden kehittämiseksi tarvitaan erityinen strategia ja kohdennettuja toimia, joilla niistä voidaan tehdä elinkelpoisia ja kilpailukykyisiä, ja siten luoda suotuisat olosuhteet investoinneille.Uusiutuvien energialähteiden käytön lisääntyminen vaikuttaa suotuisasti sekä ympäristöön että energian hankintavarmuuteen; uusiutuvien energialähteiden vapaa ja laaja kehitys mahdollistaa sen, että niiden taloudellisia ja työllistäviä mahdollisuuksia voidaan hyödyntää täysimääräisesti; tiivis kansainvälinen yhteistyö on suotavaa, jotta saavutettaisiin parhaat mahdolliset tulokset.Tehostettu Altener II -ohjelma on olennaisen tärkeä väline uusiutuviin energialähteisiin liittyvien mahdollisuuksien kehittämisessä; uusiutuvilla energialähteillä olisi oltava kohtuullisen suuri osuus Euroopan sisäisistä energiamarkkinoista.Yhteisön strategian ja toimintasuunnitelman asianmukaisen täytäntöönpanon varmistamiseksi vuoteen 2010 asti uusiutuvien energialähteiden osalta komissio tarvitsee eri aloitteiden asianmukaisia valvonta- ja arviointimekanismeja.Tämän päätöksen 2 artiklan d alakohdassa tarkoitettujen kohdennettujen toimien päämääränä on helpottaa ja nopeuttaa investointeja uuteen toimintakapasiteettiin, jolla tuotetaan energiaa uusiutuvista energialähteistä, antamalla erityisesti pienille ja keskisuurille yrityksille (pk-yrityksille) rahoitustukea, jolla vähennetään uusiutuvia energialähteitä hyödyntävien hankkeiden oheis- ja toimintakustannuksia ja poistetaan näin olemassa olevia muita kuin teknisiä esteitä; näillä toimilla avustetaan erityisesti asiantuntevan neuvonnan hankkimisessa, markkinanäkymien analysoinnissa, hankkeiden toteutuspaikan valinnassa, rakennus- ja toimilupien hakemisessa, pk-yritysten uusiutuvia energialähteitä koskevissa sijoitushankkeissa, rahoitussuunnitelman laatimisessa, tarjouspyyntöjen valmistelussa, käyttöhenkilökunnan koulutuksessa ja laitoksen käyttöönotossa.Nämä kohdennetut toimet koskevat hankkeita, joita toteutetaan seuraavilla aloilla: biomassa, mukaan lukien energiaviljelmät, polttopuu, metsä- ja maatalouden ylijäämät, muut kuin kierrätettävät yhdyskuntajätteet, nestemäiset biopolttoaineet ja biokaasu sekä aurinkolämpö- ja aurinkosähköjärjestelmät, rakennusten passiiviset ja aktiiviset aurinkoenergiajärjestelmät, pienimuotoiset (( vähemmän kuin 10 MW) vesivoimahankkeet, aaltoenergia, tuulivoima ja geoterminen energia.Uusiutuvien energialähteiden kehittäminen voi edistää kilpailukykyisen energiajärjestelmän luomista koko Euroopassa ja eurooppalaisen uusiutuvien energialähteiden alan kehittämistä sekä tarjoaa laajat mahdollisuudet viedä teknologiaa ja asiantuntemusta ja investoida kolmansiin maihin yhteisön avustuksella yhteistyöohjelmien puitteissa.On poliittisesti ja taloudellisesti toivottavaa, että assosioituneet Keski- ja Itä-Euroopan maat voivat osallistua ohjelmaan 21-22 päivänä kesäkuuta 1993 Kööpenhaminassa kokoontuneen Eurooppa-neuvoston päätelmien ja, jotka sitä seuranneet Eurooppa-neuvostot ovat vahvistaneet päätelmien ja komission asiasta neuvostolle toukokuussa 1994 antaman tiedonannon mukaisesti; myös Kyproksen olisi voitava osallistua ohjelmaan.Tarvittavat toimet tämän päätöksen toimeenpanemiseksi, jotka ovat hallintotoimia siinä merkityksessä kuin neuvoston päätöksen 1999/468/EY 2 artikla, kesäkuu 1999, säätäen menettelytavoista komissiolle [15] suotujen toimeenpanovaltuuksien käytöstä, nämä toimenpiteet tulisi ottaa käyttöön mainitun päätöksen 4 artiklan mukaisia hallintokäytäntöjä noudattaen.[15]  EYVL L 184, 17.7.1999, s. 23.Yhteisön tuen tehokkaan käytön varmistamiseksi ja päällekkäisen työn välttämiseksi komissio huolehtii siitä, että hankkeet arvioidaan ennakolta perusteellisesti; komissio seuraa ja arvioi järjestelmällisesti tukea saavien hankkeiden edistymistä ja tuloksia.Tässä päätöksessä vahvistetaan rahoituspuitteet, joita budjettivallan käyttäjän olisi pidettävä 6 päivänä maaliskuuta 1995 annetun Euroopan parlamentin, neuvoston ja komission julistuksen [16] 1 kohdan mukaisena ensisijaisena ohjeena vuosittaisessa talousarviomenettelyssä; olisi otettava huomioon, että uudet rahoitusnäkymät neuvotellaan ohjelman toteuttamisen aikana, ja.[16]  EYVL C 102, 4.4.1996, s. 4.Tämä päätös korvaa neuvoston päätöksen N:o 98/352/EY, joka olisi kumottava,OVAT TEHNEET TÄMÄN PÄÄTÖKSEN:1 Artikla1. Yhteisö toteuttaa ajanjaksona 1998-2002 energia-alan toimia koskevan monivuotisen puiteohjelman osana uusiutuvien energialähteiden käyttöä koskevan erityisohjelman (jäljempänä 'Altener-ohjelma'), jäljempänä 'ohjelma', jolla tuetaan uusiutuvia energialähteitä koskevan, vuoteen 2010 saakka ulottuvan yhteisön strategian ja toimintasuunnitelman täytäntöönpanoa.Neuvoston päätöksen 1999/21/EY, Euratom 1 artiklan 2 kohdassa lueteltujen ensisijaisten tavoitteiden lisäksi tämän Altener-ohjelman tavoitteena on:a) auttaa luomaan tarvittavat edellytykset uusiutuvia energialähteitä koskevan yhteisön toimintasuunnitelman toteuttamiselle, erityisesti oikeudelliset, sosioekonomiset ja hallinnolliset edellytykset, sisättäen uudet rahamarkkinavälineet ja mekanismit, yhteisön strategian ja toimintasuunnitelman toteuttamiselle sekä käynnistyskampanjan eteenpäin viemiselle, kuten edellä mainitussa komission 26 päivänä marraskuuta 1997 antamassa valkoisessa kirjassa 'Tulevaisuuden energia. Uusiutuvat energialähteet' vaaditaan.b) edistää yksityisiä ja julkisia investointeja uusiutuviin energialähteisiin perustuvan energian tuotantoon ja käyttöön.Nämä kaksi erityistavoitetta edistävät osaltaan seuraavien, jäsenvaltioiden tavoitteita täydentävien yhteisön yleisten tavoitteiden saavuttamista: hiilidioksidipäästöjen rajoittaminen, uusiutuvien energialähteiden osuuden kasvattaminen ohjeellisen 12 prosentin tavoitteen saavuttamiseksi yhteisön sisäisessä energian bruttokulutuksessa vuonna 2010, energia-alan tuontiriippuvuuden vähentäminen, energian hankintavarmuus, työllisyyden parantaminen, taloudellisen kehityksen vaaliminen, taloudellinen ja sosiaalinen yhteenkuuluvuus sekä alueellinen ja paikallinen kehitys, mukaan lukien syrjäisten ja reuna-alueiden taloudellisten mahdollisuuksien parantaminen.2. Altener-ohjelman perusteella myönnetään yhteisön rahoitustukea toimille ja toimenpiteille, joilla pyritään täyttämään 1 kohdan a ja b alakohdan tavoitteet.3. Rahoituspuitteet Altener-ohjelman toteuttamiseksi ovat 74 81,1 miljoonaa euroa. 29,6 miljoonaa euroa tästä määrästä on tarkoitettu ajanjaksoksi 1998-1999.Rahoituspuitteet ajanjaksoa 2000-2002 ovat 44,4 51,5 miljoonaa euroa. Tätä määrää tarkistetaan, jos se ei vastaa kyseisen ajanjakson rahoitusnäkymiä.Budjettivallan käyttäjä myöntää vuosittaiset määrärahat rahoitusnäkymien rajoissa.2 artiklaAltener-ohjelman perusteella rahoitetaan seuraavia uusiutuviin energialähteisiin liittyviä toimia ja toimenpiteitä:a) tutkimukset ja muut toimet, joiden tarkoituksena on toteuttaa ja täydentää muita yhteisön ja jäsenvaltioiden toimenpiteitä uusiutuviin energialähteisiin liittyvien mahdollisuuksien kehittämiseksi. Tällaisia toimia ovat alakohtaisten strategioiden ja markkinastrategioiden laatiminen, normien ja varmentamisen kehittäminen, yhteishankintojen helpottaminen, hankkeiden perusteella tehdyt vertailuanalyysit, jotka koskevat perinteisten ja uusiutuvien energiamuotojen käytön ympäristövaikutuksia ja kustannusten ja hyötyjen kehitystä pitkällä aikavälillä, sekä uusiutuvien energialähteiden markkinoille pääsyn kannalta suotuisampien oikeudellisten, sosioekonomisten ja hallinnollisten edellytysten analysointi mukaan luettuna taloudellisten toimenpiteiden ja/tai verohelpotusten mahdollisen käytön tarkasteleminen, ja asiaa koskevan lainsäädännön valmistelu, joilla edistetään investoinneille suotuisia olosuhteita, sekä paremmat menetelmät, joiden ansiosta voidaan arvioida kustannuksia ja hyötyjä, jotka eivät näy markkinahinnoissa,b) yhteisön edun mukaiset kokeiluhankkeet, joiden tarkoituksena on luoda tai laajentaa rakenteita ja välineitä uusiutuvien energialähteiden kehittämistä varten ja jotka liittyvät:paikallis- ja aluesuunnitteluun,suunnittelussa ja arvioinnissa tarvittaviin välineisiin,uusiin rahoitustuotteisiin ja markkinavälineisiin,c) toimenpiteet tiedotus-, opetus- ja koulutusrakenteiden kehittämiseksi; toimenpiteet, joilla edistetään kokemusten ja asiantuntemuksen vaihtoa tavoitteena parantaa kansainvälisten, yhteisön laajuisten, kansallisten, alueellisten ja paikallisten toimien yhteensovittamista; keskitetyn järjestelmän kehittäminen uusiutuvia energialähteitä koskevan tiedon ja asiantuntemuksen keräämistä, priorisointia ja levittämistä varten,d) kohdennetut toimet, joilla helpotetaan uusiutuvien energialähteiden ja niihin liittyvän asiantuntemuksen pääsyä markkinoille ja helpotetaan siirtymistä esittelystä kaupallistamiseen sekä edistetään investointeja avustamalla hankkeiden valmistelussa, esittelyssä ja toteuttamisessa,e) seuranta- ja arviointitoimet, joiden tarkoituksena on:seurata uusiutuvien energialähteiden kehittämistä koskevan yhteisön strategian ja toimintasuunnitelman toteuttamista,tukea toimintasuunnitelman toteuttamiseksi tehtyjä aloitteita erityisesti siten, että pyritään parantamaan toimien, mukaan lukien kaikki yhteisön sekä muiden rahoittajien, kuten Euroopan investointipankin, rahoittama toiminta, yhteensovittamista ja tehostamaan niiden yhteisvaikutusta,seurata yhteisön ja jäsenvaltioiden edistymistä uusiutuvien energialähteiden kehittämisessä,arvioida Altener-ohjelman perusteella toteutettujen toimien ja toimenpiteiden vaikutusta ja kustannustehokkuutta. Tässä arvioinnissa otetaan huomioon myös ympäristökysymykset ja yhteiskunnalliset näkökohdat, erityisesti vaikutukset työllisyyteen.3 artikla1. Kaikista 2 artiklan a, c ja e alakohdassa tarkoitettuihin toimiin ja toimenpiteisiin liittyvistä kustannuksista vastaa yhteisö. Jos jokin muu taho kuin komissio on ehdottanut 2 artiklan c alakohdassa tarkoitettuja toimenpiteitä, yhteisön osuus rahoituksesta saa olla enintään 50 prosenttia toimenpiteen kokonaiskustannuksista; jäljelle jäävä osuus saadaan julkisista tai yksityisistä varoista tai molemmista.2. Tästä Altener-ohjelmasta maksettava osuus 2 artiklan b alakohdassa tarkoitettujen toimien ja toimenpiteiden rahoituksesta saa olla enintään 50 prosenttia näiden kokonaiskustannuksista; jäljelle jäävä osuus saadaan julkisista tai yksityisistä varoista tai molemmista.3. Tästä Altener-ohjelmasta maksettava osuus 2 artiklan d alakohdassa tarkoitettujen toimien ja toimenpiteiden rahoituksesta vahvistetaan vuosittain kunkin kohdennetun toimen osalta 4 artiklan 2 kohdan mukaisesti.4 artikla1. Komissio vastaa Altener-ohjelman toteuttamisen rahoitusnäkökohdista ja Altener-ohjelman toteuttamisesta. Komissio huolehtii myös siitä, että tämän Altener-ohjelman piiriin kuuluvista toimista tehdään ennakkoarviointi, niitä seurataan ja niistä tehdään loppuarviointi, johon hankkeen päätyttyä sisältyy myös vaikutusten, toteuttamisenasteen ja alkuperäisten tavoitteiden toteutumisen arviointi. Komissio huolehtii siitä, että tukea saavista hankkeista esitetään komissiolle selvitys vähintään puolivuosittain tai vähemmän kuin vuoden kestävien hankkeiden osalta hankkeen puolivälissä sekä kaikissa tapauksissa hankkeen päätyttyä.Komissio antaa 5 artiklassa tarkoitetulle komitealle tietoa hankkeiden edistymisestä.2. Edellä 2 artiklassa tarkoitettujen toimien ja toimenpiteiden rahoittamiseen sovellettavat ehdot ja suuntaviivat määritellään vuosittain ottaen huomioon:a) painopisteet, jotka yhteisö ja jäsenvaltiot määrittävät uusiutuvien energialähteiden käytön edistämistä koskevissa ohjelmissaan,b) kustannustehokkuuskriteerit, uusiutuvien energialähteiden kehitysmahdollisuudet sekä niiden työllisyys- ja ympäristövaikutukset, erityisesti hiilidioksidipäästöjen väheneminen,c) edellä 2 artiklan d alakohdassa tarkoitettujen toimien osalta tuen suhteelliset kustannukset, kannattavuus pitkällä aikavälillä, todennäköinen uusi tuotantokapasiteetti sekä useammalle kuin yhdelle alueelle ja/tai valtiolle koituva hyöty,d) perustamissopimuksen 87 artiklassa esitetyt periaatteet sekä ympäristönsuojeluun myönnettäviä valtion tukia koskevat yhteisön suuntaviivat.Näiden ehtojen ja suuntaviivojen määrittelemisessä komissiota avustaa 5 artiklassa tarkoitettu komitea.5 artikla1. Altener-ohjelman toteuttamisessa komissiota avustaa neuvoston päätöksen 1999/21/EY, Euratom 4 artiklassa tarkoitettu komitea.2. Tapauksissa, joissa viitataan tähän kohtaan, sovelletaan päätöksen 1999/468/EY 4 artiklan kuvaamaa menettelytapaa, [sanotun kuitenkaan rajoittamatta saman päätöksen 8 artiklan säännösten soveltamista]. 3. Aikaväli, jonka päätöksen 1999/468/EY 4 artikla kohta 3 ennakoi, on rajoitettu pisimmillään kolmeksi kuukaudeksi.6 artiklaTämän Altener-ohjelman toteuttamista koskeva tarkastelu ja sisäinen ja ulkopuolinen arviointi tehdään neuvoston päätöksen 1999/21/EY, Euratom 5 artiklan mukaisesti.7 artiklaAssosioituneet Keski- ja Itä-Euroopan maat voivat osallistua Altener-ohjelmaan niiden yhteisön ohjelmiin osallistumista koskevien edellytysten, muun muassa rahoitusmääräysten mukaisesti, jotka on vahvistettu assosiaatiosopimusten lisäpöytäkirjoissa tai itse assosiaatiosopimuksissa.Myös Kypros voi osallistua Altener-ohjelmaan lisämäärärahojen perusteella sen kanssa sovittavan menettelyn mukaisesti ja samoin edellytyksin kuin EFTA- ja ETA-maat.8 artiklaTämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä.9 artiklaKumotaan neuvoston päätös 98/352/EY.10 artiklaTämä päätös on osoitettu kaikille jäsenvaltioille.Tehty [&] päivänä [&]kuuta [&].Euroopan parlamentin puolesta Neuvoston puolesta[&] [&] Puhemies Puheenjohtaja